Public procurement notice: Prior Information Notice Without Call For Competition
Published: 2018-10-18
Buyer: Business Finland Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tällä tietopyynnöllä on tarkoitus selvittää sisällönhallinnan järjestelmiin liittyviä kysymyksiä ja hinta-arvioita. Tietopyynnön tavoitteena on saada kattavasti Business Finlandille soveltuvia sisällönhallinnan ratkaisuja koskevaa tietoa, jotta mahdollinen tarjouskilpailu voidaan toteuttaa mahdollisimman tarkoituksenmukaisella tavalla.
Tämä asiakirja ei ole hankintailmoitus tai tarjouspyyntö, vaan tarkentava markkinakartoitus eli tietopyyntö. Hankintayksikkö ei sitoudu toteuttamaan sisällönhallinnan järjestelmän hankintaa. Päätökset mahdollisen hankintaprosessin käynnistämisestä tehdään markkinakartoituksen jälkeen.
Kohdassa VI) Täydentävät tiedot kuvataan nykytilaa ja tarvetta lyhyesti. Tarkemmat vaatimukset ja kysymykset toimitetaan pyydettäessä. Tähän tietopyyntöön vastaaminen ei ole mahdollista ilman, että on tutustunut pyynnöstä lähetettävään taustadokumenttiin ja siinä esitettyihin kysymyksiin. Taustadokumentin saa pyynnöstä osoitteesta: harri.eskola@businessfinland.fi
Tekes ja Finpro yhdistyivät 2018 alusta alkaen uudeksi Business Finlandiksi, jossa on kaksi (2) osaa: Business Finland Oy ja Innovaatiorahoituskeskus Business Finland. Yhdistyneillä osapuolilla oli omat tiedonhallinnan käytäntönsä ja järjestelmänsä, jotka nyt on tarkoitus yhdistää siten yhteen toimiviksi, että kaikilla Business Finlandin työntekijöillä on työtehtävistä tulevien tarpeiden mukaisesti yhtenäinen pääsy koko organisaation tietoon. Entisen Tekesin puolella on tiedonhallintaa ohjattu kattavalla asian- ja dokumenttienhallinnan järjestelmällä (OpenText eDoc DM ja siihen tehty Virta-sovellus) sekä hankerahoituksen räätälöidyllä järjestelmällä, joka tuottaa hakemus- ja päätösdokumentit edellä mainittuun eDocs DM:ään. Tekes oli jo pitkään ollut sähköisessä asiakirjojen käsittelyssä ja sähköisen säilytysluvan piirissä. Järjestelmä on siis Sähke2-normin mukaisesti toteutettu. Entisen Finpron puolella nojauduttiin pilvipalveluihin ja dokumentteja on säilytetty lähinnä Sharepointissa.
Jatkossa Business Finland -kokonaisuudessa periaatteena on, että tiedonhallintaa siirretään pilvipohjaisiin ratkaisuihin aina kun se on mahdollista. Tällä hetkellä kohdistuu on-premise-tyyliseen ratkaisuun suuntaavia vaatimuksia lähinnä yritysten liiketoimintasalaisuuksia sisältävien tietojen osalta, ne tiedot ovat eDocs DM:ssä ja rahoitusjärjestelmän relaatiotietokannassa. Kehitteillä olevia tekoälytyyppisten ratkaisujen tarvitsemat tietoaltaat pyritään myös tekemään pilvipohjaisina toteutuksina tiedon luottamuksellisuusnäkökulmat huomioiden.
Business Finlandin tavoitteena on tämän hankinnan perusteella hankkia uusi järjestelmä, joka yhdistäisi BF:n asiakirjamaisen tiedon hallinnan nykyiset hajanaiset tavat ja saisi kaiken eri lailla tuotetun teksti- ja kuvamuotoisen BF:n jokapäiväisessä työssä tarvittavan tiedon mahdollisimman helposti käsiteltäväksi, löydettäväksi ja luokitelluksi. Tieto voi olla dokumentinhallinnassa, (Sharepoint-)työtiloissa, keskustelutiloissa, sähköposteissa, tietoaltaassa, verkkolevyillä tai pilvipohjaisissa dokumenttivarannoissa.
Tarkoitus on rakentaa uudenlainen sisällön hallinnan kokonaisuus, jonka avulla saadaan erilaisissa tietolähteissä oleva keskenään usein yhteismitaton tieto haltuun ja käytettäväksi. Kokonaisuutta ja sen toteuttavia järjestelmäkomponentteja voidaan kutsua termillä CSP (Content Services Platform). Järjestelmä voi olla yhteen tuotteeseen pohjautuva tai hallittu kokonaisuus, joka muodostuu yhteensopivista komponenteista. Tarkemmat vaatimukset ja kysymykset toimitetaan pyydettäessä.
Tähän tietopyyntöön vastaaminen ei ole mahdollista ilman, että on tutustunut pyynnöstä lähetettävään taustadokumenttiin ja siinä esitettyihin kysymyksiin. Taustadokumentin saa pyynnöstä osoitteesta: harri.eskola@businessfinland.fi